title: 2017 m. lapkričio 27 d. Komisijos įgyvendinimo reglamentas (ES) 2017/2197 dėl asignavimų, perkeltų iš 2017 finansinių metų, kompensavimo remiantis Europos Parlamento ir Tarybos reglamento (ES) Nr. 1306/2013 26 straipsnio 5 dalimi

text:
28.11.2017

               LT

               Europos Sąjungos oficialusis leidinys

               L 312/86

         KOMISIJOS ĮGYVENDINIMO REGLAMENTAS (ES) 2017/2197
   2017 m. lapkričio 27 d.
   dėl asignavimų, perkeltų iš 2017 finansinių metų, kompensavimo remiantis Europos Parlamento ir Tarybos reglamento (ES) Nr. 1306/2013 26 straipsnio 5 dalimi
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (1), ypač į jo 26 straipsnio 6 dalį,
   pasikonsultavusi su Žemės ūkio fondų komitetu,
   kadangi:

               (1)

               remiantis Europos Parlamento ir Tarybos reglamento (ES, Euratomas) Nr. 966/2012 (2) 169 straipsnio 3 dalimi, nepaskirtus asignavimus, susijusius su Europos žemės ūkio garantijų fondo (EŽŪGF) finansuojamais veiksmais, nurodytais Reglamento (ES) Nr. 1306/2013 4 straipsnio 1 dalyje, galima perkelti į kitus finansinius metus. Taip perkeliamų asignavimų suma negali viršyti 2 % pradinių asignavimų ir negali būti didesnė už Europos Parlamento ir Tarybos reglamento (ES) Nr. 1307/2013 (3) 8 straipsnyje nurodyto tiesioginių išmokų koregavimo sumą, taikytą praėjusiais finansiniais metais. Todėl galutiniams gavėjams, kuriems taikomas šis koregavimas, gali būti mokama papildoma išmoka;

               (2)

               pagal Reglamento (ES) Nr. 1306/2013 26 straipsnio 5 dalį, nukrypdamos nuo Reglamento (ES, Euratomas) Nr. 966/2012 169 straipsnio 3 dalies, valstybės narės turi kompensuoti Reglamento (ES, Euratomas) Nr. 966/2012 169 straipsnio 3 dalyje nurodytus perkeltus asignavimus galutiniams gavėjams, kuriems koregavimo koeficientas taikomas tais finansiniais metais, į kuriuos perkeliami asignavimai. Šis kompensavimas taikomas tik valstybių narių, kuriose praėjusiais finansiniais metais taikytas finansinės drausmės mechanizmas (4), galutiniams gavėjams;

               (3)

               nustatant kompensuotiną perkeliamų asignavimų sumą, pagal Reglamento (ES) Nr. 1306/2013 26 straipsnio 7 dalį turi būti atsižvelgiama į to reglamento 25 straipsnyje nurodytą žemės ūkio sektoriaus krizių rezervui skirtą, tačiau iki finansinių metų pabaigos kovos su krize priemonėms nepaskirtą sumą;

               (4)

               pagal Komisijos įgyvendinimo reglamento (ES) Nr. 2016/1948 (5) 1 straipsnio 1 dalį finansinės drausmės mechanizmas taikomas tiesioginėms už 2016 kalendorinius metus skiriamoms išmokoms siekiant sukurti 450,5 mln. EUR dydžio krizių rezervą. 2017 finansiniais metais krizių rezervu nepasinaudota;

               (5)

               siekiant užtikrinti, kad dėl finansinės drausmės taikymo nepanaudoti asignavimai galutiniams gavėjams būtų kompensuoti proporcingai pagal finansinės drausmės mechanizmą taikyto koregavimo sumai, Komisija turėtų nustatyti sumas, kurias valstybės narės gali panaudoti kompensacijoms išmokėti. Tačiau Rumunijos išsamioje išlaidų deklaracijoje ne visiškai atsižvelgta į 2 000 EUR ribą, taikomą finansinei drausmei pagal Reglamento (ES) Nr. 1307/2013 8 straipsnio 1 dalį. Todėl siekiant patikimo finansų valdymo, šiame etape Rumunijai kaip kompensacija nepriklauso jokia suma;

               (6)

               kad nereikėtų raginti valstybių narių atlikti papildomą tokios kompensacijos mokėjimą, šis reglamentas turi būti taikomas nuo 2017 m. gruodžio 1 d. Taigi šiame reglamente nustatytos sumos yra galutinės ir, nedarant poveikio sumažinimų taikymui pagal Reglamento (ES) Nr. 1306/2013 41 straipsnį, taikomos kitiems koregavimams, į kuriuos atsižvelgiama sprendime dėl mėnesio išmokos, susijusiame su valstybių narių mokėjimo agentūrų 2017 m. spalio mėn. išlaidomis, pagal Reglamento (ES) Nr. 1306/2013 18 straipsnio 3 dalį ir išskaitymams bei papildomoms išmokoms pagal to reglamento 18 straipsnio 4 dalį arba sprendimams, kurie bus priimti pagal sąskaitų atitikties patvirtinimo procedūrą;

               (7)

               pagal Reglamento (ES, Euratomas) Nr. 966/2012 169 straipsnio 3 dalį nepaskirtus asignavimus galima perkelti tik į kitus finansinius metus. Todėl Komisija turėtų nustatyti valstybių narių išlaidų, kompensuotinų pagal Reglamento (ES) Nr. 1306/2013 26 straipsnio 5 dalį, tinkamumo finansuoti datas, atsižvelgdama į finansinius žemės ūkio metus, apibrėžtus to reglamento 39 straipsnyje;

               (8)

               siekiant atsižvelgti į trumpą laikotarpį nuo pranešimo apie tai, kaip valstybės narės pagal pasidalijamąjį valdymą 2016 m. spalio 16 d.–2017 m. spalio 15 d. įvykdė 2017 m. EŽŪGF asignavimų biudžetą, ir į tai, kad šis reglamentas turi būti taikomas nuo 2017 m. gruodžio 1 d., šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Asignavimų sumos, kurios pagal Reglamento (ES, Euratomas) Nr. 966/2012 169 straipsnio 3 dalį bus perkeltos iš 2017 finansinių metų ir kurios pagal Reglamento (ES) Nr. 1306/2013 26 straipsnio 5 dalį bus valstybėms narėms skirtos išmokėti kompensacijoms galutiniams gavėjams, kuriems 2018 finansiniais metais bus taikomas koregavimo koeficientas, nustatomos šio reglamento priede.
   Perkeliamoms sumoms taikomas Komisijos sprendimas dėl asignavimų perkėlimo pagal Reglamento (ES, Euratomas) Nr. 966/2012 169 straipsnio 3 dalies penktą pastraipą.
   2 straipsnis
   Valstybių narių išlaidos, susijusios su perkeltų asignavimų kompensavimu, gali būti finansuojamos iš Sąjungos lėšų tik jei atitinkamos sumos gavėjams buvo išmokėtos iki 2018 m. spalio 16 d.
   3 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2017 m. gruodžio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. lapkričio 27 d.

            Komisijos vardu

            Pirmininko pavedimu

         Jerzy PLEWA

            Generalinis direktorius

      (1)  OL L 347, 2013 12 20, p. 549.

      (2)  2012 m. spalio 25 d. Europos Parlamento ir Tarybos reglamentas (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (OL L 298, 2012 10 26, p. 1).

      (3)  2013 m. gruodžio 17 d. Europos Parlamento ir Tarybos reglamentas (ES) Nr. 1307/2013, kuriuo nustatomos pagal bendros žemės ūkio politikos paramos sistemas ūkininkams skiriamų tiesioginių išmokų taisyklės ir panaikinami Tarybos reglamentas (EB) Nr. 637/2008 ir Tarybos reglamentas (EB) Nr. 73/2009 (OL L 347, 2013 12 20, p. 608).

      (4)  Pagal Reglamento (ES) Nr. 1307/2013 8 straipsnio 2 dalį 2017 finansiniais metais drausmės mechanizmas netaikytas Kroatijoje.

      (5)  2016 m. lapkričio 7 d. Komisijos įgyvendinimo reglamentas (ES) 2016/1948, kuriuo patikslinamas 2016 kalendoriniais metais taikytinas Europos Parlamento ir Tarybos reglamente (ES) Nr. 1306/2013 numatytas tiesioginių išmokų koregavimo koeficientas ir panaikinamas Komisijos įgyvendinimo reglamentas (ES) 2016/1153 (OL L 300, 2016 11 8, p. 10).

      PRIEDAS

         Sumos, skirtos perkeltiems asignavimams kompensuoti

                  (sumos eurais)

                  Belgija

                  6 129 769

                  Bulgarija

                  7 720 511

                  Čekija

                  10 764 025

                  Danija

                  10 476 968

                  Vokietija

                  58 035 302

                  Estija

                  1 288 878

                  Airija

                  13 229 176

                  Graikija

                  16 182 344

                  Ispanija

                  54 860 187

                  Prancūzija

                  89 884 134

                  Italija

                  37 765 185

                  Kipras

                  355 813

                  Latvija

                  1 952 848

                  Lietuva

                  3 923 157

                  Liuksemburgas

                  406 406

                  Vengrija

                  14 828 231

                  Мalta

                  33 643

                  Nyderlandai

                  8 821 818

                  Austrija

                  6 908 717

                  Lenkija

                  24 870 087

                  Portugalija

                  6 699 290

                  Slovėnija

                  931 120

                  Slovakija

                  5 554 196

                  Suomija

                  5 885 783

                  Švedija

                  7 897 927

                  Jungtinė Karalystė

                  37 930 754


title: 2017 m. lapkričio 28 d. Komisijos įgyvendinimo reglamentas (ES) 2017/2200, kuriuo leidžiama pradėti naudoti tam tikrų grūdų iš Ukrainos Sąjungos importo tarifines kvotas ir nustatoma jų administravimo tvarka

text:
29.11.2017

               LT

               Europos Sąjungos oficialusis leidinys

               L 313/1

         KOMISIJOS ĮGYVENDINIMO REGLAMENTAS (ES) 2017/2200
   2017 m. lapkričio 28 d.
   kuriuo leidžiama pradėti naudoti tam tikrų grūdų iš Ukrainos Sąjungos importo tarifines kvotas ir nustatoma jų administravimo tvarka
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 187 straipsnio a ir c punktus,
   kadangi:

               (1)

               Europos Parlamento ir Tarybos reglamente (ES) 2017/1566 (2) numatyta taikyti lengvatines priemones, susijusias su tam tikrų Ukrainos kilmės prekių importo muitais. To reglamento II priede nurodytas importo tarifines kvotas administruoja Komisija pagal Reglamento (ES) Nr. 1308/2013 184 straipsnio nuostatas. Jos taikomos trejus metus nuo 2018 m. sausio 1 d.;

               (2)

               siekiant užtikrinti, kad tam tikrų Ukrainos kilmės grūdų importas pagal tarifines kvotas vyktų nustatyta tvarka, o ne spekuliatyviai, tikslinga nustatyti, kad šis importas būtų valdomas taikant importo licencijas. Šiuo tikslu turėtų būti taikomi Komisijos reglamentai (EB) Nr. 1301/2006 (3), (EB) Nr. 1342/2003 (4) ir Komisijos įgyvendinimo reglamentas (ES) 2016/1239 (5), išskyrus atvejus, kai šiame reglamente nustatytos nukrypti leidžiančios nuostatos;

               (3)

               siekiant užtikrinti tinkamą šių kvotų valdymą, reikėtų nustatyti importo licencijų paraiškų pateikimo terminus ir nurodyti, kokia informacija turi būti pateikta paraiškose ir licencijose;

               (4)

               siekiant veiksmingo administravimo reikėtų, kad pagal šį reglamentą siųsdamos pranešimus Komisijai valstybės narės naudotų Komisijos deleguotajame reglamente (ES) 2017/1183 (6) ir Komisijos įgyvendinimo reglamente (ES) 2017/1185 (7) numatytas kompiuterines sistemas;

               (5)

               šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Leidimas pradėti naudoti tarifines kvotas ir jų valdymas
   1.   Priede nurodytas kai kurių Ukrainos kilmės produktų importo tarifines kvotas leidžiama naudoti kasmet nuo 2018 m. sausio 1 d. iki 2020 m. gruodžio 31 d.
   2.   Pagal 1 dalyje nurodytas importo tarifines kvotas importuojamų produktų muito norma yra 0 EUR už toną.
   3.   Jei šiame reglamente nenurodyta kitaip, taikomi reglamentai (EB) Nr. 1342/2003, (EB) Nr. 1301/2006 ir Įgyvendinimo reglamentas (ES) 2016/1239.
   2 straipsnis
   Importo licencijų paraiškų teikimo ir importo licencijų išdavimo taisyklės
   1.   Nukrypstant nuo Reglamento (EB) Nr. 1301/2006 6 straipsnio 1 dalies, pareiškėjas per savaitę gali pateikti tik vieną importo licencijos paraišką ir tik vienam eilės numeriui. Jei pareiškėjas pateikia daugiau kaip vieną paraišką, nepriimama nė viena iš jo paraiškų, ir užstatai, pateikti teikiant paraiškas, lieka atitinkamai valstybei narei.
   Paraiškos gauti importo licencijas valstybių narių kompetentingoms institucijoms teikiamos kiekvieną savaitę, ne vėliau kaip penktadienio 13 valandą Briuselio laiku.
   2.   Kiekvienoje importo licencijos paraiškoje sveikaisiais skaičiais nurodomas kiekis kilogramais, kuris negali būti didesnis nei visas atitinkamos kvotos kiekis.
   3.   Importo licencijos išduodamos ketvirtą darbo dieną nuo 4 straipsnio 1 dalyje nurodytos galutinės pranešimo pateikimo dienos.
   4.   Importo licencijos paraiškos ir importo licencijos 8 langelyje įrašoma „Ukraina“, o langelis „taip“ pažymimas kryželiu. Licencijos galioja tik Ukrainos kilmės produktams.
   3 straipsnis
   Importo licencijų galiojimas
   Importo licencijų galiojimo laikotarpis prasideda faktinę licencijos išdavimo dieną pagal Reglamento (ES) 2016/1239 7 straipsnio 2 dalį ir baigiasi paskutinę antro mėnesio, einančio po licencijos išdavimo mėnesio, dieną.
   4 straipsnis
   Pranešimai
   1.   Ne vėliau kaip iki pirmadienio po paskutinės importo licencijų paraiškų pateikimo savaitės 18 val. Briuselio laiku valstybės narės elektroninėmis priemonėmis siunčia Komisijai pranešimą, kuriame pagal kvotos eilės numerį nurodomos visos paraiškos, produkto kilmė ir prašomas kiekis pagal KN kodus, įskaitant pranešimą apie tai, kad paraiškų nepateikta. Pranešimas teikiamas pagal Deleguotąjį reglamentą (ES) 2017/1183 ir Įgyvendinimo reglamentą (ES) 2017/1185.
   2.   Importo licencijų išdavimo dieną valstybės narės elektroniniu būdu Komisijai pateikia informaciją apie išduotas licencijas, nurodytas Reglamento (EB) Nr. 1301/2006 11 straipsnio 1 dalies b punkte, ir visą kiekį pagal KN kodą, kuriam buvo išduotos importo licencijos.
   5 straipsnis
   Įsigaliojimas
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
   Jis taikomas nuo 2018 m. sausio 1 d. iki 2020 m. gruodžio 31 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. lapkričio 28 d.

            Komisijos vardu

            Pirmininkas

         Jean-Claude JUNCKER

      (1)  OL L 347, 2013 12 20, p. 671.

      (2)  2017 m. rugsėjo 13 d. Europos Parlamento ir Tarybos reglamentas (ES) 2017/1566 dėl laikinųjų autonominių prekybos priemonių Ukrainai, kuriomis papildomos prekybos lengvatos, taikomos pagal Asociacijos susitarimą, nustatymo (OL L 254, 2017 9 30, p. 1).

      (3)  2006 m. rugpjūčio 31 d. Komisijos reglamentas (EB) Nr. 1301/2006, nustatantis žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (OL L 238, 2006 9 1, p. 13).

      (4)  2003 m. liepos 28 d. Komisijos reglamentas (EB) Nr. 1342/2003, nustatantis specialias išsamias grūdų ir ryžių importo ir eksporto licencijų sistemos taikymo taisykles (OL L 189, 2003 7 29, p. 12).

      (5)  2016 m. gegužės 18 d. Komisijos įgyvendinimo reglamentas (ES) 2016/1239, kuriuo dėl importo ir eksporto licencijų sistemos nustatomos Europos Parlamento ir Tarybos reglamento (ES) Nr. 1308/2013 taikymo taisyklės (OL L 206, 2016 7 30, p. 44).

      (6)  2017 m. balandžio 20 d. Komisijos deleguotasis reglamentas (ES) 2017/1183 dėl Europos Parlamento ir Tarybos reglamentų (ES) Nr. 1307/2013 ir (ES) Nr. 1308/2013 papildymo, susijusio su informacijos ir dokumentų teikimu Komisijai (OL L 171, 2017 7 4, p. 100).

      (7)  2017 m. balandžio 20 d. Komisijos įgyvendinimo reglamentas (ES) 2017/1185, kuriuo nustatomos Europos Parlamento ir Tarybos reglamentų (ES) Nr. 1307/2013 ir (ES) Nr. 1308/2013 taikymo taisyklės dėl informacijos ir dokumentų teikimo Komisijai ir kuriuo iš dalies keičiami ir panaikinami keli Komisijos reglamentai (OL L 171, 2017 7 4, p. 113).

      PRIEDAS
      Nepaisant Kombinuotosios nomenklatūros aiškinimo taisyklių turi būti laikoma, kad produktų aprašymas yra tik nurodomojo pobūdžio, o lengvatų sistemos aprėptis, atsižvelgiant į šį priedą, nustatoma pagal 2017 m. sausio 1 d. galiojančius KN kodus. Kai yra nurodyti „ex“ KN kodai, lengvatinės priemonės taikymas nustatomas remiantis kartu KN kodu ir atitinkamu aprašymu.

                  Kvotos Nr.

                  Produktas

                  KN kodas

                  Kiekis tonomis

                  09.4277

                  Kviečiai spelta, paprastieji kviečiai ir meslinas (kviečių ir rugių mišinys), išskyrus sėklą

                  1001 99 00

                  65 000

                  Kvietiniai miltai iš paprastųjų kviečių ir kviečių spelta

                  1101 00 15

                  Meslininiai (kviečių ir rugių mišinio) miltai

                  1101 00 90

                  Kitų javų, išskyrus kviečius, mesliną (kviečių ir rugių mišinį), rugius, kukurūzus, miežius, avižas ir ryžius, miltai

                  1102 90 90

                  Paprastųjų kviečių ir kviečių spelta kruopos ir rupiniai

                  1103 11 90

                  Kviečių granulės

                  1103 20 60

                  09.4278

                  Kukurūzai, išskyrus sėklą

                  1005 90 00

                  625 000

                  Kukurūzų miltai

                  1102 20

                  Kukurūzų kruopos ir rupiniai

                  1103 13

                  Kukurūzų granulės

                  1103 20 40

                  Apdirbti kukurūzų grūdai

                  1104 23

                  09.4279

                  Miežiai, išskyrus sėklą

                  1003 90 00

                  325 000

                  Miežiniai miltai

                  1102 90 10

                  Miežių granulės

                  ex 1103 20 25


title: 2017 m. lapkričio 29 d. Komisijos įgyvendinimo reglamentas (ES) 2017/2208, kuriuo nustatomas paskirstymo koeficientas, taikytinas tam tikrų pieno produktų, eksportuotinų į Dominikos Respubliką pagal Reglamente (EB) Nr. 1187/2009 nustatytas kvotas, eksporto licencijų paraiškoms

text:
30.11.2017

               LT

               Europos Sąjungos oficialusis leidinys

               L 314/33

         KOMISIJOS ĮGYVENDINIMO REGLAMENTAS (ES) 2017/2208
   2017 m. lapkričio 29 d.
   kuriuo nustatomas paskirstymo koeficientas, taikytinas tam tikrų pieno produktų, eksportuotinų į Dominikos Respubliką pagal Reglamente (EB) Nr. 1187/2009 nustatytas kvotas, eksporto licencijų paraiškoms
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 188 straipsnį,
   kadangi:

               (1)

               Komisijos reglamento (EB) Nr. 1187/2009 (2) III skyriaus 3 skirsnyje nustatyta į Dominikos Respubliką pagal tai šaliai nustatytą kvotą eksportuotinų tam tikrų pieno produktų eksporto licencijų skyrimo tvarka;

               (2)

               Reglamento (EB) Nr. 1187/2009 29 straipsnyje numatyta galimybė ūkio subjektams nuo lapkričio 1 iki 10 dienos pateikti eksporto licencijų paraiškas, jeigu pasibaigus to straipsnio pirmoje pastraipoje nurodytam licencijų paraiškų teikimo laikotarpiui lieka pagal kvotą nepanaudoto kiekio.

               (3)

               Komisijos įgyvendinimo reglamento (ES) 2017/1095 (3) 1 straipsnyje nurodyta, kad bendras 2017–2018 kvotos metams likęs kiekis yra 8 745 tonos;

               (4)

               likusiam einamųjų 2017–2018 kvotos metų laikotarpiui 2017 m. lapkričio 1–10 d. pateiktose paraiškose nurodytas prašomas kiekis yra mažesnis už skirtą kiekį. Todėl dera numatyti, kaip pagal Reglamento (EB) Nr. 1187/2009 31 straipsnio 3 dalies ketvirtą pastraipą paskirstyti likusį kiekį. To likusio kiekio eksporto licencijos turėtų būti išduodamos, jei atitinkami ūkio subjektai kompetentingoms valdžios institucijoms praneša apie papildomus kiekius, kuriuos jie priima, ir sumoka užstatą,

         PRIĖMĖ ŠĮ REGLAMENTĄ:
   1 straipsnis
   Likusiam einamųjų 2017–2018 kvotos metų laikotarpiui priimamos 2017 m. lapkričio 1–10 d. pateiktos eksporto licencijų paraiškos.
   Kiekiui, dėl kurio pateiktos pirmoje pastraipoje paminėtos Reglamento (EB) Nr. 1187/2009 27 straipsnio 2 dalyje nurodytų produktų eksporto licencijų paraiškos, taikomas 1,177619 paskirstymo koeficientas.
   Prašomą kiekį viršijančio ir taikant antroje pastraipoje nustatytą koeficientą paskirstyto kiekio eksporto licencijos išduodamos, jei ūkio subjektas per savaitę nuo šio reglamento paskelbimo dienos praneša, kad priima atitinkamą kiekį, ir jei sumokėtas atitinkamas užstatas.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. lapkričio 29 d.

            Komisijos vardu

            Pirmininko pavedimu

         Jerzy PLEWA

            Generalinis direktorius

            Žemės ūkio ir kaimo plėtros generalinis direktoratas

      (1)  OL L 347, 2013 12 20, p. 671.

      (2)  2009 m. lapkričio 27 d. Komisijos reglamentas (EB) Nr. 1187/2009, kuriuo nustatomos išsamios specialiosios Tarybos reglamento (EB) Nr. 1234/2007 nuostatų dėl pieno ir pieno produktų eksporto licencijų ir eksporto grąžinamųjų išmokų taikymo taisyklės (OL L 318, 2009 12 4, p. 1).

      (3)  2017 m. birželio 20 d. Komisijos įgyvendinimo reglamentas (ES) 2017/1095, kuriuo nustatomas paskirstymo koeficientas, taikytinas tam tikrų pieno produktų, eksportuotinų į Dominikos Respubliką pagal Reglamente (EB) Nr. 1187/2009 nustatytas kvotas, eksporto licencijų paraiškoms (OL L 158, 2017 6 21, p. 29).